เมื่อเย็นโดนลูกสุนัขจรจัดงับมือค่ะแต่ไม่มีแผลมีรอยข่วนนิดเดียวกับรอยช้ำนิดหน่อย ต้องฉีดยาพิษสุนัขบ้ามั้ยคะ แล้วฉีดที่อนามัยแพงมั้ยคะมีโอกาสติดพิษสุนัขบ้ามั้ยคะ
สวัสดีค่ะ หากโดนสุนัขกัดจนมีรอยข่วนหรือรอยช้ำ แม้ไม่มีแผลที่มีเลือดออก ก็มีความเสี่ยงที่จะติดเชื้อพิษสุนัขบ้าได้ แนะนำควรไปฉีดวัคซีนป้องกันพิษสุนัขบ้าค่ะหากมีสิทธิการในการรักษา เช่น สิทธิหลักประกันสุขภาพ (หรือสิทธิ 30 บาท), สิทธิประกันสังคม เป็นต้น สามารถไปรักษาตามคลินิกหรือโรงพยาบาลที่ได้ขึ้นสิทธิไว้ โดยไม่ต้องเสียค่ารักษาพยาบาลแต่อย่างใดค่ะ หากไม่สะดวก และต้องการไปที่อนามัย ค่าวัคซีนพิษสุนัขบ้านั้นขึ้นอยู่กับแต่ละสถานพยาบาลค่ะ หากเป็นอนามัย ซึ่งเป็นหน่วยของรัฐบาล ค่าวัคซีนพิษสุนัขบ้าน่าจะอยู่ที่ประมาณ 200-300 บาทค่ะ แนะนำลองสอบถามยังสถานที่ที่จะไปฉีดก่อนนะคะ